Ráž, Jozef, minister dopravy SR (2024-02-09):
Dobre, takže začnem tou filozofiou, dobre. Teraz aby som to vysvetlil, čo sa, čo sa udialo. Pán poslanec za OĽANO Jakab, ktorý bol jeden z dvoch členov predstavenstva, ktorí konali v tej agentúre, museli konať spolu, tak je to nastavené. To znamená, on sa v momente, jak sa stal poslancom, vzdal. My si myslíme, že sa vzdal zlým spôsobom a teda to vzdanie sa nie je správne. Rozumieme sa? Že neúčinné. To znamená, už toto samo ochromilo tú agentúru. Aj keby som rovno sem došiel do Národnej rady, na návrh 15 poslancov by som chcel tam niekoho dať, tak máme tu problém, pretože naši právnici sa na to pozerajú, že to neurobil správne, to znamená, do dnešného dňa nám to naozaj zaparalyzoval a je to nesystémové, aby to takto fungovalo. Takže to je prvá vec. Druhá vec, všetky podklady k tejto agentúre sme hľadali, snažili sme sa ich dopytovať, členov predstavenstva, aby nám dali k tomu teda podklady. Dostali sme ich v pondelok tento týždeň. To znamená, od pondelka sme to začali že veľmi intenzívne študovať. Táto agentúra zaviazala tento štát s dvoma spoločnosťami na výstavbu nájomných bytov. Sú to niečo ako rámcové dohody, nie sú tam konkrétne investičné projekty, ale sú tam veľmi jednoznačne pomenované pravidlá tejto spolupráce. Nám sa to javí, že to je v poriadku. Javí sa. Áno, študovali sme to štyri dni. Za tie štyri dni tie projekty alebo ten princíp toho, čo sa tam udialo, vyzerá, že nie je úplne malígny. To znamená, keby som sem došiel dnes s tým, že tú agentúru idem rušiť, lebo som o tom presvedčený, že to je celé zle, tak by som došiel s tým, že ideme tú agentúru rušiť. Však my ju rušiť nejdeme. My si myslíme, že potencionálny benefit, ktorý z tých projektov môže vyplynúť, je oveľa, oveľa väčší než potenciálne riziko, ktoré pre tento štát môže vzniknúť. Stačí vám to zhruba takto? To znamená, to znamená, ale áno, uvidíme, uvidíme, ešte sa ideme s tým zaoberať, kam sa to podarí došoférovať. Ale ja nemôžem došoférovať, ak nemám predstavenstvo alebo štatutárny orgán, ktorý je schopný konať. A ktorý je schopný mi predkladať dokumenty, ešte toto poviem k tomu, čo je zaujímavé, len pre záznam. Ten záväzok, čo tá agentúra vykonala v tomto štáte voči tým dvom spoločnostiam, sú to naozaj veľké spoločnosti a tak ďalej, my to vnímame, to, že spoločnosti by nešli do žiadneho reputačného rizika a myslíme si, preto si myslíme, že to je v poriadku a že to určite v poriadku bude, ale v každom prípade tie, ten záväzok schválila vláda. A bola to konkrétne vláda pána Hegera a bolo to na vláde 31. 1. 2003. To znamená, keď tieto záväzky boli schválené vládou. Takže ja si myslím, že darmo tu sa obraciate na kolegov zo SMER-u, že hlasovali za niečo, čo nebolo v poriadku, lebo to nehovoríme a preto nerobíme to, čo robíme. My hovoríme, my musíme (reakcia z pléna), môžte, my musíme dnes tú agentúru uchopiť, principiálne sa nám zdá a veríme tomu, že to, čo tam je, to, k čomu sme sa zaviazali na slovenskej strane, to znamená to zvýhodnenie, tá štátna pomoc, ktorá sa notifikuje momentálne ešte, bude mať ten benefit, ktorý je deklarovaný a ktorý bol zamýšľaný. Verím tomu, že áno. (Reakcia z pléna.) Áno, no, nie, nie. To znamená, dokonca by som povedal, že tá notifikácia alebo to, ako dopadne tá notifikácia tej štátnej pomoci pred tou Európskou komisiou, je jediná rozväzujúca podmienka alebo možnosť toho zmluvného vzťahu. Takže dúfajme, že to dopadne dobre, pretože naozaj sa to celé javí, že to je v poriadku a naozaj by to mohlo pomôcť k tomu, že na konci dňa tie byty tu budú stáť. A budú to nájomné byty a za regulované nájomné. Preto opakujem, nie sme tu dneska s tým, že ideme tú agentúru rušiť alebo že ideme proste zaraďovať spiatočku. Nie. Ideme meniť jej štatutára. Ideme ju sfunkčniť. Dobre? Ak stačí takto. Pozerám, či som spomenul všetko, čo tu mám napísané. Mám tu všetko. Ďakujem veľmi pekne.